Z A P I S N I K

sa 3. telefonske sjednice Školskog odbora Strukovne škole Đurđevac održane 22. srpnja 2021. godine s početkom u 09,00 sati.

Na sjednici su sudjelovali: Silvio Rogoz, Marijan Blažok, Branko Pleadin, Hrvoje Parag, Željka Hasan, Goran Dujaković i Ranko Dorčec te Josip Patačko, tajnik škole.

Tajnik Strukovne škole Đurđevac pripremio je materijale za raspravljanje i dogovorio sa članovima Školskog odbora održavanje telefonske sjednice te dostavio materijale za raspravu članovima na e-mail. Za sjednicu Školskog odbora predložen je slijedeći

**D N E V N I R E D**

1. Donošenje odluke o korištenju školskog prostora – sportske dvorane

2. Različito

Dnevni red je jednoglasno usvojen.

**TOČKA 1.**

Obrazloženje potrebe davanja u zakup školskog prostora kao i zahtjev za korištenje dvorane dostavljeni su članovima Školskog odbora mailom.

Školski odbor, jednoglasno, sa 7 glasova ZA donio je

**O D L U K U**

**o davanju na korištenje i davanju u zakup školskog prostora**

1. Daje se u zakup školski prostor - školska sportska dvorana površine veće od 600 m2, koja se nalazi u školskoj zgradi u Đurđevcu, Dr. Ivana Kranjčeva 5, Hrvatskom rukometnom savezu, Metalčeva 5/III, Zagreb, OIB: 18493858124, u razdoblju od dana 22. srpnja 2021. do 1. kolovoza 2021. godine, za potrebe priprema rukometne reprezentacije.

2. Korištenje dvorane u navedenom periodu daje se uz naknadu od 200,00 kn po satu, sukladno odredbama Odluke o minimalnim cijenama i evidenciji korištenja nekretnina i pokretnina školskih ustanova kojima je osnivač Koprivničko-križevačka županija, ukupno 40 sati, o čemu će se voditi evidencija prisutnosti. Obračunska jedinica je puni sat (60 minuta).

Ugovor će se sklopiti sa trgovačkim društvom Uniline d.o.o., Bože Gumpca 38, 52100 Pula, OIB: 74786390334

3. Ova odluka dostavit će se uz prijedlog Ugovora županu Koprivničko-križevačke županije na suglasnost.

Predsjednik Školskog odbora

Silvio Rogoz, ing.

**TOČKA 2.**

Po ovoj točki nije bilo rasprave.

Dnevni red priveden je kraju te je sjednica završena u 09.20 sati.

Zapisnik sastavio:

Zapisničar, Predsjednik Školskog odbora,

Josip Patačko, mag.iur. Silvio Rogoz, ing.